วันนี้วันอาทิตย์พอดีเลยมาลองซันเดย์ บรันซ์ที่รร. Sukosol ห้องอาหารตกแต่งสวยงามน่านั่ง จัดโต๊ะได้กว้างขวาง ไม่อึดอัด เมื่อเดินทางมาถึงหน้าห้องอาหารจะมีพนักงานต้อนรับ พาไปนั่งที่โต๊ะ และระหว่างทานจะคอยมาเก็บจานที่เราทานหมดแล้วตลอดเลย บริการดีเลยฮะ 

ซันเดย์ บรั้นซ์ จะเป็นบุฟเฟ่ต์อาหารนานาชาติ มีเฉพาะวันอาทิตย์ ตั้งแต่เวลาประมาณ 11.00 - 15.00 น. ราคาหัวละ 1600 บาท แนะนำให้จองก่อนก็ดีครับ เมนูอาหารจะมีเกือบทุกประเภทที่เรานึกได้ตั้งแต่อาหารไทยๆ อย่างข้าวซอย แกงเขียวหวาน ผัดขี้เมา ผัดผัก ส้มตำ ไก่ย่าง โรตี ข้าวต้ม ไปจนถึงก๋วยเตี๋ยว ส่วนอาหารจีนก็จะมีเมนูผัดซอส xo ติ่มซำ ขนมจีบ ซาลาเปา อาหารฝรั่งก็มากมายชอบที่มีฟัวกราส์ (ตับห่าน) รวมอยู่ในบรั้นซ์นี้ด้วย ส่วนคออาหารทะเลที่นี่ก็มีหอย ปู กุ้งสดๆ ไว้คอยบริการ ของหวานทั้งไทยและเทศน่าตาน่าทานทั้งนั้นครับ ชอบมาการอง ฟองดู บราวนี่ ผลไม้ก็มีฮะ มาถึงเครื่องดื่มจะมีน้ำผลไม้เติมได้ตลอด และไวน์อีกคนละแก้วครับ เอาเป็นว่าความหลากหลายของเมนูที่นี่เอาไปเต็มสิบเลยครับ น่าตาเมนูเห็นแล้วหิวเกือบทุกเมนู และอร่อย ฟิน มากๆ 

ถ้ามองหาที่จอดรถก็สามารถจอดหน้ารร. ได้เลย บอกเค้าว่าจะมาทานอาหารครับ

สรุปห้องอาหารที่นี่ครบเครื่องครับ มาครั้งนี้ติดใจเลย :)

